Леанід Сямёнавіч Персіянінаў

Леанід Сямёнавіч Персіянінаў ( — 27 снежня 1978) — савецкі , Герой Сацыялістычнай Працы, лаўрэат Дзяржаўнай прэміі СССР, заслужаны дзеяч навукі БССР, акадэмік АМН СССР, доктар медыцынскіх навук, прафесар.

 Біяграфія 
Леанід Сямёнавіч Персіянінаў нарадзіўся ў сяле Старым Вяземскага павета (цяпер — Сафонаўскі раён, Смаленская вобласць) у сям’і селяніна. У 1925 годзе скончыў сярэднюю школу; у 1925—1928 гадах — студэнт медыцынскага факультэта Смаленскага ўніверсітэта. У 1931 годзе скончыў .

 Пачатак навуковай кар’еры 
У 1931—1936 гадах — участковы ўрач, галоўны ўрач раённай бальніцы, загадчык раённага аддзела аховы здароўя ў Кастрамской вобласці. У 1936—1938 гадах — аспірант акушэрска-гінекалагічнай клінікі Казанскага інстытута ўдасканалення ўрачоў. У 1937 годзе прысуджана вучоная ступень кандыдата медыцынскіх навук. У 1938—1941 гадах — асістэнт кафедры акушэрства і гінекалогіі Казанскага інстытута ўдасканалення ўрачоў.

 Вялікая Айчынная вайна 
У гады Вялікай Айчыннай вайны вядучы хірург палявых рухомых шпіталяў (Волхаўскі, 2-й Прыбалтыйскі франты), 1941—1945. Член ВКП (б) з 1943 г.

 Вяртанне ў навуку 

 1945—1951 — дацэнт кафедры акушэрства і гінекалогіі Казанскага інстытута ўдасканалення ўрачоў;
 1947 — прысвоена вучонае званне дацэнт;
 1950 — прысуджана вучоная ступень доктара медыцынскіх навук.
 1951—1958 — загадчык кафедры акушэрства і гінекалогіі Мінскага медыцынскага інстытута;
 1951 — прысвоена вучонае званне прафесар;
 1958—1967 — загадчык кафедры акушэрства і гінекалогіі 2-га Маскоўскага медыцынскага інстытута;
 1960 — абраны членам-карэспандэнтам, а ў 1965 годзе — акадэмікам АМН СССР;
 1967—1978 — дырэктар Усесаюзнага НДІ акушэрства і гінекалогіі Міністэрства аховы здароўя СССР;
 1967—1978 — адначасова загадчык кафедры акушэрства і гінекалогіі .

Памёр у Маскве, пахаваны на Новадзявочых могілках, у скульптурнай кампазіцыі надмагілля паказаны з немаўлём на руках.

 Навуковая дзейнасць 
Навуковая дзейнасць ахоплівае шырокі круг праблем.

 Вывучаў дзеянне  пры септычных захворваннях у клініцы і эксперыменце (кандыдацкая дысертацыя, 1937), ролю гумаральных фактараў у наступленні родаў (доктарская дысертацыя, 1950).
 Працаваў над праблемамі прафілактыкі і лячэння цяжкай акушэрскай паталогіі. Аўтар манаграфіі «Разрывы маткі», 1952, 1954; глаў і раздзелаў па праблеме родавага траўматызму маткі ў шматтомных дапаможніках для лекараў «Акушэрскі семінар», 1956; «Акушэрскія семінары», 1957, 1969.
 Вывучаў пытанні абязбольвання пры акушэрскіх і гінекалагічных аператыўных умяшаннях («Мясцовая анестэзія па Вішнеўскаму пры гінекалагічных аперацыях», 1955), у тым ліку магчымасці электраанальгезіі. Сааўтар манаграфіі «Абязбольванне пры акушэрска-гінекалагічных аперацыях», 1965 і «Электраанальгезія ў акушэрстве і гінекалогіі», 1978.
 Працаваў над праблемамі  («Аб ужыванні ўнутрыартэрыяльных уліванняў у акушэрскай практыцы пры вострай  ў жанчын і пры асфіксіі ў нованароджаных», 1955) Аўтар манаграфіі «Унутрыартэрыяльнае пераліванне крыві ў акушэрска-гінекалагічнай практыцы», 1955.
 Паспяхова працаваў над праблемамі антэ- і інтранатальнай аховы плоду, ацэнкі яго стану з дапамогай сучасных сродкаў кантролю за праявамі фізічных функцый. Апублікаваў манаграфіі «Асфіксія плоду і нованароджанага», 1967; «Дыхальная функцыя крыві плоду ў акушэрскай клініцы», 1971; « ў акушэрскай практыцы», з суаўт., 1973. За цыкл работ па антэнатальнай прафілактыцы захворванняў плоду і перынатальнай смяротнасці ўдастоены Дзяржаўнай прэміі СССР, 1968.
 Вялікую колькасць работ прысвяціў праблеме ўдасканалення аператыўнай тэхнікі ў акушэрстве і гінекалогіі. Апублікаваў дапаможнік «Аператыўная гінекалогія», 1976.
 Унёс значны ўклад у вырашэнне праблем арганізацыі і ўдасканалення акушэрска-гінекалагічнай дапамогі ў БССР, СССР, падрыхтоўкі навукова-практычных кадраў.
 Аўтар больш за 400 навуковых прац, 26 з якіх — неаднаразова перавыдаваліся манаграфіі і фундаментальныя кіраўніцтвы для студэнтаў і ўрачэй. Многія навуковыя працы апублікаваныя за мяжой.
 Кіраваў выкананнем 51 доктарскай, 81 кандыдацкай дысертацый, у тым ліку навукоўцамі іншых краін (Алжыр, Афганістан, Германія, Ліван, Манголія, Сірыя). Арганізаваў і правёў значную колькасць навуковых з’ездаў і канферэнцый, прэзідэнт VII Міжнароднага кангрэса акушэраў-гінеколагаў, Масква, 1973.
 Старшыня Беларускага і Усесаюзнага навуковых таварыстваў акушэраў-гінеколагаў; галоўны акушэр-гінеколаг Міністэрства аховы здароўя БССР і СССР; старшыня вучонага медыцынскага савета Міністэрства аховы здароўя БССР; адказны рэдактар аддзела Вялікай медыцынскай энцыклапедыі; член Вышэйшай атэстацыйнай камісіі СССР, рэдакцыйных калегій шэрагу часопісаў, у тым ліку «Ахова здароўя Беларусі».
 Дэпутат Мінскага гарадскога савета, 1953—1959, Маскоўскага гарадскога савета, 1967—1971.
 Віцэ-прэзідэнт Міжнароднай федэрацыі акушэраў-гінеколагаў; ганаровы член навуковых медыцынскіх таварыстваў Чэхаславакіі, Югаславіі, Балгарыі, Германіі, Польшчы, Венгрыі; ганаровы доктар Будапешцкага універсітэта імя І. Земельвайса.

 Літаратура 

 Памяти Леонида Семёновича Персианинова // Здравоохр. Белоруссии. — 1979. — № 5. — С. 73-74.
 Савельева Г. М. Персианинов Леонид Семенович — советский акушер-гинеколог // БМЭ. — 3-е изд. — М., 1982. — Т. 19. — С. 114.
 Л. С. Персианинов // Здравоохр. Белоруссии. − 1988. — № 8. — С. 69.
 Зубович В. К. Выдающийся клиницист, ученый, педагог: (К 80-летию со дня рождения) // Здравоохр. Белоруссии. — 1988. — № 8. — С. 69-70.
 Леонид Семенович Персианинов (1908—1978): (К 85-летию со дня рождения) // Здравоохр. Белоруссии. − 1993. — № 92. — С. 79.
 Архив МЗ РБ. — Оп. 2, д. 862.
 Змачинская Н. Ф. и соавт. Заведующие и профессора Минского медицинского института (1921—1996). — Минск, 1999. — С. 147—149.
 Персинианов, Л. С. Электроанальгезия в акушерстве и гинекологии / Л. С. Персинианов, Э. М. Каструбин, Н. Н. Расстригин. — М.: Медицина, 1978. — 240 с.
 Беларуская энцыклапедыя. У 18 т. Т. 12. — Мінск, 2001.
 Беларуская ССР : кароткая энцыклапедыя. У 5 т. Т. 5. — Мінск, 1981.
 Заведующие кафедрами и профессора Минского медицинского института (1921—1996) : биографический справочник / Н. Ф. Змачинская, М. В. Мальковец, А. Н. Пересада. — Минск, 1999.

 Спасылкі 


Катэгорыя:Члены КПСС
Катэгорыя:Медыкі Вялікай Айчыннай вайны
Катэгорыя:Хірургі СССР
Катэгорыя:Гінеколагі СССР
Катэгорыя:Акушэры СССР
Катэгорыя:Медыкі XX стагоддзя
Катэгорыя:Заслужаныя дзеячы навукі Беларускай ССР
Катэгорыя:Акадэмікі АМН СССР